Дора Габе
Сънла

chitanka.info

Сънла, сънла, сънлива,

презглава се завива,

ясно слънце изгряло,

на нея се присмяло:

„Дали ми е момиче,

или ми е момченце,

отвънка се подало

едно босо краченце.

И то ми е глупаво,

нито вижда, ни чува —

дали ми е заспало,

или ми се преструва!

Дайте да го огреем,

да му светне петата,

да я клъвнат врабците,

да се смеят децата!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.